Bavariyalı Karolina Avqusta (Avstriya imperatriçası)

Bavariyalı Karolina Avqusta (; ) — Bavariya kralı I Maksimilyanın qızı, Avstriya imperatriçası.

1792-ci ildə Manhaymda dünyaya gəldi. Atası Bavariya kralı I Maksimilyandır. 8 iyun 1808-ci ildə Münxendə Vürtemberq kralı I Fridrixin oğlu Şahzadə Vilyamla evləndirildi. Ancaq Napoleon Bonapart tərəfindən tamamilə siyasi məqsədlərlə baş tutan bu evlilik heç vaxt tamamlanmadı. Napoleon Bonapartın məğlub edilərək devrildiyi 1814-cü ilədək cütlük ayrı-ayrı yaşadılar və papa VII Piyin fərmanıyla hər ikisinin də yenidən evlənmək hüququ qorunması şərtiylə həmin il boşandılar.

İkinci evliliyi isə 29 oktyabr 1816-cı ildə Avstriya imperatoru və Macarıstan kralı II Fransla baş tutdu. Bu imperatorun dördüncü evliliyi idi və öncəki xanımlarından toplam 13 övladı doğulmuşdu. Ancaq bu nigahdan cütlüyün övladı olmadı. 1824-cü ildə ögey bacısı Sofiya Frederikanı ögey oğlu hersoq Frans Karlla evləndirdi.

1835-ci ildə ərinin vəfatından sonra Zalsburqa köçən Karolina qalan ömrünü burada yaşadı. 1873-cü ildə burada vəfat etdi.

 Mənbə 

 Ədəbiyyat 

 Haggerty, George; Zimmerman, Bonnie, eds. (2000). "German Literature". Encyclopedia of Lesbian and Gay Histories and Cultures. p. 612. ISBN 0-815-34055-9
 Haydn, Joseph (1855). History of the Wars of the French Revolution. Bangs. p. 555
 Friedl, Hans (1992). "Friedrich August, Großherzog von Oldenburg". In Friedl, Hans (ed.). Biographisches Handbuch zur Geschichte des Landes Oldenburg (in German). Oldenburg: Isensee. pp. 211–213. ISBN 3-89442-135-5
 Malve Anna Falk (2017). Sebastian Dohe, Malve Anna Falk, Rainer Stamm (ed.). Auflösung und Neubeginn. Die Oldenburger Galerie und ihre Gemälde nach 1918. Petersberg: Michael Imhof Verlag. pp. 49–66. ISBN 978-3-7319-0447-2

 İstinadlar